PATVIRTINTA

Klaipėdos Tauralaukio progimnazijos

direktoriaus 2022 m. lapkričio 10 d.

įsakymu Nr. V-73

**KLAIPĖDOS TAURALAUKIO PROGIMNAZIJOS, KODAS 29179271,**

**2023–2025-ųjų METŲ STRATEGINIS PLANAS**

**VEIKLOS KONTEKSTAS**

Klaipėdos Tauralaukio progimnazijos 2023–2025 metų strateginis planas (toliau – Strateginis planas) parengtas, atsižvelgiant į šalies švietimo strategiją, Klaipėdos miesto savivaldybės strateginio planavimo dokumentus, švietimo būklę, Klaipėdos Tauralaukio progimnazijos (toliau – Progimnazija) bendruomenės poreikius ir Progimnazijos veiklą kontroliuojančių institucijų nurodymus.

Strateginiu planu siekiama, įgyvendinant valstybinę švietimo politiką, teikti kokybiškas švietimo paslaugas, atitinkančias nuolat kintančias visuomenės reikmes, tenkinti klaipėdiečių ugdymosi poreikius švietimo srityje, taupiai ir tikslingai naudoti švietimui skirtus išteklius.

Strateginiame plane numatytos lėšos bus skiriamos darbuotojų darbo užmokesčiui,

kvalifikacijos tobulinimui, socialinio draudimo įmokoms, Progimnazijos pastatų išlaikymui, komunalinėms paslaugoms, mokinių maitinimui, remonto darbams, prekėms ir paslaugoms.

Progimnazijoje patvirtinta 35,59 etato finansuojamo iš mokinio krepšelio (VB) lėšų, iš jų

22,87 mokytojų etatai. 21,68 etatai finansuojami iš savivaldybės biudžeto (SB) lėšų, 3,44 etato, išlaikomų iš savivaldybės biudžeto ir iš gaunamų pajamų.

Vadovaujantis Klaipėdos miesto savivaldybės tarybos 2019-2023 metų veiklos prioritetais, patvirtintais Savivaldybės tarybos 2019 m. liepos 25 d. sprendimu Nr. T2-247, 2022 metų veiklos prioritetais švietimo srityje, patvirtintais Klaipėdos miesto savivaldybės administracijos Švietimo skyriaus vedėjo 2022 m. spalio 10 d. įsakymu Nr. ŠV1-234, Progimnazija 2023–2025 metais planuoja įgyvendinti šiuos prioritetus:

1. Mokinių mokymosi pasiekimų gerinimas taikant individualią mokinio (vaiko) pažangos matavimo sistemą. Savalaikės ir veiksmingos pagalbos teikimas įvairių gebėjimų mokiniams (vaikams).
2. Profesinio pedagogų tobulėjimo užtikrinimas taikant atnaujintą ugdymo turinį, mokomųjų dalykų integralumą, ugdant mokinių dalykines ir asmenines kompetencijas.
3. Kokybiškų švietimo paslaugų teikimas kuriant palankų Progimnazijos bendruomenės mikroklimatą, pozityvią ugdymosi aplinką, didinant kiekvieno bendruomenės nario pasidalintąją lyderystę.

Siekiant užtikrinti ugdymo paslaugų kokybę, šiuolaikinius reikalavimus atitinkančią saugią ugdymo(si) aplinką Progimnazijoje būtina spręsti šias problemas: ikimokyklinio ir priešmokyklinio ugdymo grupių vaikams įrengti saugią vaikų žaidimo aikštelę, bibliotekoje įkurti informacijos centrą jį aprūpinant IKT, pradines klases, įsikūrusias Donelaičio g. 10, Klaipėdoje, aprūpinti IKT.

Strateginio plano įgyvendinime dalyvaus 46 pedagoginiai darbuotojai: direktorius (1 etatas), pavaduotojas ugdymui (1,50 etato), logopedas (1 etatas), specialusis pedagogas (0,5 etato), socialinis pedagogas (1etatas), psichologas (1etatas), bibliotekininkas (1etatas), 41 mokytojas, 18,89 etato nepedagoginių darbuotojų (direktoriaus pavaduotojas ūkio ir bendriesiems reikalams 1 etatas), IKT specialistas (1 etatas), raštinės administratorius (1etatas), dokumentų valdymo specialistas (1etatas), laborantas (0,50 etato), kiemsargis (1,50 etato), valytojos (3,25 etato), darbininkai (1,50 etato), mokytojų padėjėjos (3,50 etato), rūbininkės (2 etatai), virėjos (2,50 etato).

Visi Progimnazijoje dirbantys mokytojai turi aukštąjį išsilavinimą. Progimnazijoje dirba 8 mokytojai, 16 vyresniųjų mokytojų, 14 – mokytojų metodininkų, 3- mokytojai ekspertai.

Įgyvendinus Strateginį planą, Progimnazijoje bus užtikrintas ugdymo programų įgyvendinimas, sudarytos sąlygos kokybiškam visapusiškam mokinių (vaikų) ugdymui ir ugdymuisi, mokinių (vaikų) socialiniam ir psichologiniam saugumui, prigimtinių, kultūros, socialinių, pažintinių poreikių tenkinimui, mokinių (vaikų) saugios ir sveikos gyvensenos įgūdžių formavimui.

**01. TIKSLAS. Mokinių mokymosi pasiekimų gerinimas, veiksmingos pagalbos įvairių gebėjimų mokiniams** **teikimas.**

Siekiant šio tikslo, svarbu užtikrinti kokybiškų ugdymo paslaugų teikimą, aktyviau taikyti 2021-05-14 direktoriaus įsakymu Nr. V-44 patvirtintą Progimnazijos Individualios mokinio pažangos ir pasiekimų vertinimo tvarkos aprašą siekiant pamatuoti kiekvieno mokinio asmeninės pažangos ūgtį, laiku ir veiksmingai teikti mokiniui (vaikui) kokybišką pagalbą. Būtina sudaryti sąlygas mokinių ugdymosi galimybių plėtrai: aktyviam dalyvavimui projektinėse veiklose, platesniam neformaliojo švietimo programų pasirinkimui. Ugdymo procese svarbu skatinti mokinių savarankiškumą, ugdyti dalykines ir asmenines kompetencijas, sudaryti sąlygas įvairių mokymosi būdų ir formų patyrimui, dažniau taikyti aktyviąsias mokymo(si) strategijas. Didesnį dėmesį skirti mokytojų ir švietimo pagalbos specialistų kvalifikacijos tobulinimui, atestacijai.

Tikslo įgyvendinimo pažanga matuojama pagal lentelėje pateikiamus rezultato vertinimo kriterijus:

| Rezultato vertinimo kriterijaus pavadinimas ir mato vienetas | 2022-ųjų metų  faktas | 2023-ųjų metų | 2024-ųjų metų | 2025-ųjų metų |
| --- | --- | --- | --- | --- |
| 1.Vykdomos ugdymo programos atitinka gyventojų poreikius, (proc.) | 100 | 100 | 100 | 100 |
| 2. Mokinių, dalyvaujančių neformaliojo švietimo programose, dalis nuo bendro progimnazijos mokinių skaičiaus, (proc.) | 70 | 75 | 80 | 85 |
| 3.Mokinių, kuriems pagal poreikį suteikta specialioji pedagoginė ir psichologinė pagalba dalis nuo bendro mokinių skaičiaus (proc.) | 100 | 100 | 100 | 100 |
| 4. Mokinių, per metus dalyvavusių edukacinėse-kultūrinėse veiklose, olimpiadose, konkursuose, varžybose, (vnt.) | 250 | 255 | 260 | 265 |
| 5. Mokytojų, tobulinusių kvalifikaciją, dalis nuo bendro mokytojų skaičiaus (proc.) | 95 | 100 | 100 | 100 |
| 6. Tarptautinių projektų paraiškų, pateiktų per metus, (vnt.) | 10 | 10 | 10 | 10 |

**01.TIKSLĄ ĮGYVENDINANtys UŽDAVINIAI IR PRIEMONĖS.**

**01.01. Uždavinys. Kiekvieno mokinio asmeninės pažangos (ūgties) užtikrinimas.**

Įgyvendinant šį uždavinį, bus vykdomos šios priemonės:

*01.01.01****.*** *Priemonė. Formaliojo ugdymo proceso orientavimas į ugdomosios veiklos tobulinimą taikant aktyviąsias mokymo(si) strategijas*.

Įgyvendinus šią priemonę, bus galima pamatuoti kiekvieno mokinio asmeninės pažangos pokytį. Visi Progimnazijoje dirbantys pradinių klasių ir 75 proc. dalykų mokytojų, taikys „Individualios mokinio pažangos ir pasiekimų vertinimo tvarkos aprašą“, patvirtintą 2021-05-14 direktoriaus įsakymu Nr.V-44. Planuojama, kad per mokslo metus visų mokomųjų dalykų pažanga padidės iki 0,2 proc. Vadovaujantis aprašu, mokiniai 2 kartus per mokslo metus įsivertins akademinių pasiekimų rezultatus, pokyčius aptars su dalykų mokytojais, klasių vadovais, tėvais (globėjais, rūpintojais) individualių susitikimų „Mokinys-Tėvas-Mokytojas“ metu ir numatys pasiekimų tobulinimo žingsnius. Pasibaigus pusmečiams, mokinių akademiniai pasiekimai bus aptariami mokytojų metodinės tarybos posėdžiuose.

Pamokose sistemingai bus taikomi ekologijos ir aplinkos technologijų sampratos elementai, 100 proc. pradinių klasių mokytojų ir 75 procentai mokytojų dalykininkų ugdomojoje veikloje naudos aktyvaus mokymo(si) strategijas. Progimnazijos administracija tirs aktyvaus mokymo(si) strategijų taikymą ugdomojoje veikloje. Diferencijuodami ir individualizuodami ugdymo procesą mokytojai labiau jį suasmenins, pritaikys mokiniui sudarydami sąlygas patirti mokymosi sėkmę. Progimnazijos administracija atliks 5-8 klasių mokinių anketinę apklausą „Mokymo ir mokymosi individualizavimas ir diferencijavimas“ parodysiančią mokytojų ugdymo turinio pritaikymą mokiniui, sąlygų patirti mokymosi sėkmę kiekvienam sudarymą, mokymosi motyvacijos, pažangos ir pasiekimų pokytį bei mokinio asmeninės atsakomybės už savo mokymosi rezultatus lygį.

Per mokslo metus 35 proc. Progimnazijos mokytojų ves atviras veiklas, 40 proc. stebės kolegų vedamas atviras veiklas/ pamokas ir teiks veiksmingą grįžtamąjį ryšį apie veiklos/pamokos efektyvumą.

Tobulinant tėvų švietimą sistemingai 2 kartus per mokslo metus bus organizuojami: pradinių klasių individualūs trišaliai susitikimai „Mokinys-Tėvas-Mokytojas“, 5-8 klasių „Tėvų dienos“. Susitikimų metu bus aptariamos ir sprendžiamos iškilusios problemos. Sisteminga tėvų (globėjų, rūpintojų) komunikacija leis užtikrinti mokinių tobulėjimą bei individualią akademinę pažangą, esant poreikiui, laiku suteikti arba koreguoti teikiamą pagalbą. Susirinkimų metu tėvai (globėjai, rūpintojai) bus informuojami apie Progimnazijos veiklą, veiklos kokybės įsivertinimo rezultatus, ugdymo proceso organizavimą, ugdymo ir veiklos planų įgyvendinimą. Tėvų turima patirtis ir jos įvairovė padės Progimnazijai įgyvendinti Karjeros ugdymo programą, ikimokyklinio ir priešmokyklinio ugdymo vaikams - įeiti į profesijų pasaulį. Dalyvaudami renginiuose, savanoriaudami tėvai (globėjai, rūpintojai) aktyviau įsitrauks į Progimnazijos veiklą, operatyviau bus sprendžiami iškylantys nesusipratimai, auginama Progimnazijos kultūra, grįsta dialogu ir susitarimais, pagarba ir abipusiu pasitikėjimu. Šeima ir mokykla – du vaiko gyvenimą formuojantys pasauliai, dvi socialinės aplinkos, kurių santykis labai svarbus, nes abu atsako už vaiko gerovę ir abu daro poveikį vaiko raidai. Bendra Progimnazijos ir šeimos veikla padės stiprinti tarpusavio pasitikėjimą, bendrystę, kuriant prasmės, atradimų ir mokymosi sėkmės mokyklą.

*01.01.02. Priemonė. Švietimo pagalbos teikimas.*

Įgyvendinus šią priemonę savalaikiai ir kokybiškai bus teikiama pagalba specialiųjų poreikių turintiems mokiniams. Ją pagal poreikį teiks švietimo pagalbos specialistai: logopedas, specialusis ir socialinis pedagogai, psichologas, 5 mokytojų padėjėjai. Švietimo pagalbos specialistai, atsiradus poreikiui, konsultuos ne tik mokinius, bet ir jų tėvus (globėjus, rūpintojus), mokytojus. Savalaikė ir veiksminga pagalba bus teikiama 62 mokiniams, turintiems kalbėjimo ir kalbos sutrikimų, iš jų 15 ikimokyklinio ir priešmokyklinio ugdymo grupėse besiugdančių vaikų, 16 specialiųjų ugdymosi poreikių turintiems mokiniams. 6 mokiniams teikiama socialinio pedagogo ir 11 mokinių psichologo pagalba pagal pedagoginės psichologinės tarnybos rekomendacijas. Progimnazijos psichologės atlikta pirmų ir penktų klasių mokinių adaptacijos anketinė apklausa padės išsiaiškinti kylančias problemas, adaptacijos sunkumus, o laiku teikiama pagalba leis lengviau mokiniams prisitaikyti Progimnazijoje ir gerai jaustis tiek emociškai, tiek fiziškai.

*01.01.03. Priemonė. Mokinių savarankiškumo ugdymo ir pasirinkimo galimybių plėtra.*

Įgyvendinus šią priemonę Progimnazija siūlys 29 mokomųjų dalykų modulius: 9,5 (iš jų 5 pradinių klasių) mokymosi sunkumų turintiems mokiniams, 14,5 (iš jų 6 pradinių klasių) žinių gilinimui gabiems mokiniams, 4,5 diferencijuotam mokymui ir 22 neformaliojo švietimo programas, 5 tarptautinius projektus kuriuose Progimnazija planuoja dalyvauti. Tokiu būdu bus užtikrintos mokinių pasirinkimo galimybės, formuosis dalykinių ir asmeninių kompetencijų ugdymas, plėtosis mokinių akiratis, didės atsakomybė už mokymosi pasiekimus, stiprės savarankiškumo ugdymas. Ugdymo procesas bus labiau suasmeninamas, ugdymo turinys, pagal poreikį, pritaikomas mokiniui (vaikui) jį diferencijuojant ir individualizuojant, tai atsispindės mokytojų parengtuose atnaujinto mokomojo dalyko turinio ilgalaikiuose planuose, ikimokyklinio ir priešmokyklinio ugdymo programose.

*01.01.04. Priemonė. Tikslinių edukacinių renginių/veiklų organizavimas***.**

Vykdant šią priemonę Progimnazijoje bus teikiamos kokybiškos ugdymo(si) paslaugos 36 ikimokyklinio, 18 priešmokyklinio, 202 pradinio bei 148 pagrindinio ugdymo mokiniams ugdyti(s) savarankiškumą, kūrybiškumą. Mokytojams, organizuojantiems ugdomąją veiklą, neformalųjį švietimą bei edukacinius renginius, bus sudarytos galimybės paįvairinti ugdymo procesą, plėtoti mokinių dalykines ir asmenines kompetencijas, siekti individualios kiekvieno mokinio (vaiko) pažangos. Edukacinės veiklos, vykdomos netradicinėse erdvėse, žadins mokinių smalsumą, skatins jų aktyvumą, kels mokymosi motyvaciją, mokys spręsti problemas ir ugdys kūrybiškumą.

Tiksliniai renginiai numatomi vieneriems metams, planuojant Progimnazijos veiklą (gruodžio mėn.) ir atsispindi Progimnazijos metiniame veiklos plane.

**01.02. Uždavinys. Progimnazijos bendruomenės skatinimas dalintis gerąja patirtimi,** **didinant kiekvieno bendruomenės nario pasidalintąją lyderystę.**

Įgyvendinant šį uždavinį, bus vykdomos šios priemonės:

*01.02.01. Priemonė. Dalyvavimas respublikinėse ir miesto gerosios patirties sklaidos renginiuose.*

Vykdant šią priemonę bus stiprinamas visų grandžių bendradarbiavimas didinant kiekvieno bendruomenės nario pasidalintąją lyderystę – Progimnazijos veikla bus orientuota į darnų komandos darbą. Bus sistemingai plėtojama įvairių mokomųjų dalykų mokytojų gerosios patirties sklaida metodinės veiklos klausimais, 35 proc. mokytojų dalinsis gerąja patirtimi pristatydami Progimnazijos veiklą, vykdomus tarptautinius Erasmus + ir eTwinning projektus skaitydami pranešimus, rengdami projektų veiklų pristatymus, 50 proc. Progimnazijos mokytojų dalyvaus respublikiniuose ir miesto gerosios patirties sklaidos renginiuose.

*01.02.02. Priemonė. Pedagogų ir švietimo pagalbos specialistų kvalifikacijos tobulinimas.*

Įgyvendinus šią priemonę, pedagogų ir švietimo pagalbos specialistų kvalifikacijos tobulinimas bus vykdomas kryptingai, atsižvelgiant į Progimnazijos išsikeltus tikslus ir uždavinius. Sudarytos galimybės mokytojų, ikimokyklinio bei priešmokyklinio ugdymo pedagogų bei švietimo pagalbos specialistų sistemingam dalykinių ir bendrųjų kompetencijų tobulinimui (vidutiniškai 5 dienas per metus) seminaruose, dalyvavimui kvalifikacijos tobulinimo programose. Per mokslo metus organizuojamos 3 kvalifikacijos tobulinimo programos visai Progimnazijos bendruomenei: viena jų skirta „Atnaujinto ugdymo turinio diegimui. Kompetencijomis grįstam ugdymui“, kita - „Įtraukiosios mokyklos kūrimui taikant universalų dizainą mokymuisi“ ir trečia - komandos formavimui, pozityvių santykių, kultūros kūrimui, mikroklimato gerinimui.

*01.02.03. Priemonė. Tarptautinių ir nacionalinių projektų įgyvendinimas*.

Vykdant šią priemonę Progimnazijoje parengti ir įgyvendinti tarptautiniai eTwinning projektai: „Steam raidžių pasaulis“, „Knygų skirtukų apsikeitimo projektas, „Žaliasis oliziukas“, “Kartu paskaitykime knygelę“ , „Smalsučiai gamtoje“, „Draugystės pynė. Mažųjų abėcėlė“, „Times capsule from the past to the future“, „Esu lietuvis“, „Active learners“. Abu pastarieji projektai apdovanoti Nacionaliniais kokybės ženkleliais. Progimnazijoje įvykdyta: 10 tarptautinių, 14 respublikinių ir 13 progimnazijos projektų iš viso 37, juose dalyvavo 84 mokytojai ir 1140 mokinių. Projektų pagalba ugdymo procesas praturtinamas netradiciniais mokymo metodais, skatinamas aktyvusis mokymasis bendraujant ir bendradarbiaujant su projektų partneriais iš užsienio šalių, ugdomos asmeninės ir dalykinės mokinių ir mokytojų kompetencijos, tobulinamos užsienio kalbos (anglų) žinios, vykdoma gerosios patirties sklaida.

**02. TIKSLAS. Kurti šiuolaikinę, mokymąsi skatinančią aplinką.**

Siekiant šio tikslo, kursime šiuolaikinę, mokymąsi skatinančią, aplinką, nes tai vienas iš būdų leisiančių gerinti ugdymo(si) kokybę. Gerinant Progimnazijos materialinę bazę, bibliotekoje bus kuriamas informacijos centras, aprūpintas IKT: naujais kompiuteriais, spausdinimo ir kopijavimo technika, ugdymo procesui reikiamomis mokymo priemonėmis, vadovėliais, dalykine bei grožine literatūra. Progimnazijoje bus kuriama ne tik fiziškai, bet ir psichologiškai saugi ugdymo(si) aplinka, tobulinami bendravimo įgūdžiai, mokiniai mokomi labiau pasitikėti savimi, visuomenei priimtinais būdais reikšti savo emocijas, spręsti konfliktus, priimti sprendimus bei prisiimti asmeninę atsakomybę. 5-8 klasių mokinių anketinė apklausa „Dialogu ir susitarimais grįstos kultūros kūrimas Tauralaukio progimnazijoje“ parodė, kad didesnį dėmesį turėsime skirti mokinių kultūros ir sąmoningos drausmės ugdymui.

Didesnį dėmesį skirsime Vaiko gerovės komisijos veiklos efektyvinimui bei teikiamų neformaliojo vaikų švietimo paslaugų kokybės gerinimui, programų pasiūlos didinimui.

Tikslo įgyvendinimo pažanga matuojama pagal lentelėje pateikiamus rezultato vertinimo kriterijus:

| Rezultato vertinimo kriterijaus pavadinimas ir mato vienetas | 2022-ųjų metų faktas | 2023-ųjų metų | 2024-ųjų metų | 2025-ųjų metų |
| --- | --- | --- | --- | --- |
| 1. Užtikrinama saugi, moderni ir sveika, higienos normas atitinkanti, ugdymo aplinka, (proc.) | 100 | 100 | 100 | 100 |
| 2. Maitinimo paslaugos atitinka teisės aktų nustatytus reikalavimus, (proc.) | 100 | 100 | 100 | 100 |
| 3. Darbuotojų pareigybių skaičius neviršija nustatyto didžiausio leistino pareigybių skaičiaus, (proc.) | 100 | 100 | 100 | 100 |
| 4. Parengiamos naujos arba atnaujinamos neformaliojo švietimo programos ir jos pristatomos mokiniams. | 10 | 12 | 15 | 18 |
| 5. Gerinamas klasių mikroklimatas organizuojant tikslines socialinių įgūdžių formavimo grupes (vnt.) | 2 | 3 | 4 | 5 |

**02. Tikslą ĮGYVENDINANtys uždaviniai ir priemonės**

Progimnazija, siekdama numatyto tikslo, planuoja vykdyti:

**02.01. Uždavinys. Turtinti edukacines aplinkas.**

Įgyvendinant šį uždavinį, bus vykdomos šios priemonės:

*02.01.01. Priemonė. Ugdymo aplinkos funkcionavimo užtikrinimas***.**

Įgyvendinus šią priemonę bus užtikrinama saugi, atitinkanti higienos normų ir teisės aktų reikalavimus, mokymo(si) aplinka, gerės Progimnazijos materialinė padėtis: bibliotekoje bus įkurtas informacijos centras, įsigyta ugdymo procesui reikiamos mokymo priemonės (skaitmeninės), nauji vadovėliai bei grožinė literatūra. Įrengtas informacinių technologijų kabinetas įsigyjant 25 naujus kompiuterius, įrengtos 5 bevielio interneto stotelės, įsigytas 1 kopijavimo aparatas, 3 interaktyvūs ekranai.

*02.01.02. Priemonė. Mokinių saviraiškos poreikių tenkinimas.*

Vykdant šią priemonę bus sudarytos sąlygos mokinių užimtumui, veiklos įvairovei, gebėjimų, interesų, saviraiškos poreikių tenkinimui pagal Progimnazijoje įgyvendinamas 22 neformaliojo vaikų švietimo programas*,* ilgalaikius tęstinius tarptautinius e-Twinning ir Erasmus projektus. Kasmet sistemingai bus analizuojamas neformaliojo švietimo poreikis, parengiamos ir atnaujinamos neformaliojo švietimo programos, didės jų įvairovė ir pasiūla.

*02.01.03. Priemonė. Gerinamas klasių mikroklimatas*.

Įgyvendinant šią priemonę mokinių neformaliojo švietimo užsiėmimų, klasių valandėlių metu bus organizuotas tikslinis 5- 8 klasių mokinių socialinių įgūdžių formavimas (2 val.), tobulinami bendravimo įgūdžiai (1 val.), mokiniai mokomi labiau pasitikėti savimi, ugdoma jų emocinė kultūra, mokoma spręsti konfliktus, priimti sprendimus bei prisiimti asmeninę atsakomybę. Į priešmokyklinio ugdymo ir 1-4 klasių ugdymo turinį integruojama Lions QUEST „Laikas kartu“ programa, ugdanti įgūdžius, padedančius patirti sėkmę mokykloje ir gyvenime. Atliekami pirmų ir penktų klasių adaptacijos, penktų-aštuntų mikroklimato tyrimai. Įgyvendinus šias priemones, lengvės mokinių adaptacija, gerės klasių mikroklimatas, mokiniai išmoks emocijų raiškos kultūros, sąmoningos drausmės, kokybiško bendravimo ir bendradarbiavimo. 100 proc. Progimnazijoje besimokančių mokinių dalyvaus Kultūros paso programose.

**02.02. Uždavinys. Teikti papildomas paslaugas.** Įgyvendinant šį uždavinį, Progimnazijoje bus vykdomos šios priemonės:

*02.02.01. Priemonė. Vaikų maitinimo užtikrinimas.*

Įgyvendinus šią priemonę, Progimnazijoje bus organizuotas kokybiškas 2 ikimokyklinių, 1 priešmokyklinio ugdymo grupės vaikų bei 1–8 klasių mokinių maitinimas Tauralaukio progimnazijoje ir 69 pirmokų, besimokančių Donelaičio g. 10, maitinimas Vytauto Didžiojo gimnazijoje, diegiant sveikos gyvensenos sampratą ir, esant poreikiui, maitinant vaikus pagal pritaikytą arba tausojantį meniu.

*02.02.02. Nemokamo maitinimo organizavimo užtikrinimas.*

Socialiai remtini mokiniai gaus nemokamą maitinimą arba jiems skirtą davinį mokinių atostogų ir karantino metu.

*02.02.03. Priemonė. Pailgintos dienos grupių paslaugų teikimas*. Vykdant šią priemonę, Progimnazijoje bus teikiama kokybiška popamokinė paslauga 78 pradinių klasių mokiniams. Progimnazijoje veikia 3 pailgintos dienos grupės, paslaugai užtikrinti skiriama 2,01 etato. Priemonė finansuojama tėvų (globėjų, rūpintojų) ir Savivaldybės biudžeto lėšomis teisės aktų nustatyta tvarka.

**STRATEGINIO PLANO PRIEDAS.** Strateginio plano tikslų, uždavinių, priemonių, priemonių išlaidų ir produkto kriterijų suvestinė, 6 lapai.

Direktorė Rima Narkienė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA SUDERINTA

Progimnazijos tarybos posėdžio Klaipėdos miesto savivaldybės administracijos

2022-11-10 protokoliniu nutarimu Švietimo skyriaus vedėjo 2022- -

(protokolas Nr.V5- 10) įsakymu Nr. ŠV1-

Strateginio plano

priedas

**KLAIPĖDOS TAURALAUKIO PROGIMNAZIJA, KODAS 29179271,**

**2023–2025 METŲ STRATEGINIO PLANO**

**TIKSLŲ, UŽDAVINIŲ, PRIEMONIŲ, PRIEMONIŲ IŠLAIDŲ IR PRODUKTO KRITERIJŲ SUVESTINĖ**

**1 lentelė** (tūkst. Eur)

| Veiklos plano tikslo kodas | Uždavinio kodas | Priemonės kodas | Pavadinimas | Priemonės požymis | Asignavimų valdytojo kodas | Vykdytojas (skyrius / asmuo) | Finansavimo šaltinis | Asignavimai  2022-iesiems metams | Lėšų poreikis  2023-iesiems metams | 2024-ųjų metų lėšų projektas | 2025-ųjų metų lėšų projektas | **Produkto kriterijaus** | | | |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Pavadinimas | planas | | |
| 2023-ieji metai | 2024-ieji metai | 2025-ieji metai |
| **01** | **Tikslas. Mokinių mokymosi pasiekimų gerinimas, veiksmingos pagalbos įvairių gebėjimų mokiniams teikimas** | | | | | | | | | | | | | | |
| **01** | **01** | **Uždavinys. Kiekvieno mokinio asmeninės pažangos (ūgties) užtikrinimas** | | | | | | | | | | | | | |
| **01**  **01** | **01**  **01** | **01**  **02** | Formaliojo ugdymo proceso orientavimas į ugdomosios veiklos tobulinimą taikant aktyviąsias mokymo(si) strategijas.  Papriemonė.  Individualios mokinio pažangos ir pasiekimų vertinimo sistemos taikymas.  Papriemonė  Ekologijos ir aplinkos technologijų sampratos elementų taikymas.  Švietimo pagalbos teikimas |  |  | Direktoriaus pavaduotojas ugdymui  Direktoriaus  pavaduotojas ugdymui | **SB(VB)**  **SB(VB)** | 725,7  74,607 | 778,1  84,173 | 778,1  84,173 | 778,1  84,173 | Mokinių skaičius, vnt. | 402 | 402 | 402 |
| Pedagoginių darbuotojų etatų skaičius, vnt. | 35,59 | 35,59 | 35,59 |
| Dirbančių mokytojų skaičius, vnt. | 41 | 41 | 41 |
| Logopedinę pagalbą gavusių asmenų skaičius, vnt. | 62 | 62 | 62 |
| Konsultacinę pagalbą gavusių asmenų skaičius, vnt. | 76 | 76 | 76 |
| Švietimo pagalbą teikiančių asmenų skaičius, vnt. | 8 | 8 | 8 |
| **01** | **01** | **03** | Mokinių savarankiškumo ugdymo ir pasirinkimo galimybių plėtra |  |  | Direktoriaus pavaduotojas ugdymui |  |  |  |  |  | Vaikų skaičius, vnt. | 402 | 402 | 402 |
| Neformaliojo švietimo mokytojų sk. | 18 | 18 | 18 |
| **SB(VB)** | 13,4 | 13,4 | 13,4 | 13,4 | Neformaliojo švietimo val. sk. | 1074 | 1074 | 1074 |
| **SB(VB)** | 13,2 | 13,2 | 13,2 | 13,2 | Valandos, skirtos mokinių poreikiams | 1051 | 1051 | 1051 |
| **01** | **01** | **04** | Tikslinių edukacinių renginių/veiklų organizavimas |  |  | Direktorius | **Kt.** | 1,4 | 1,7 | 1,7 | 1,7 | Vaikų skaičius, vnt. | 402 | 402 | 402 |
| Renginių skaičius, vnt. | 80 | 82 | 85 |
| **01** | **01** | **Iš viso uždaviniui:** | | | | | | **828,307** | **890,573** | **890,573** | **890,573** |  |  |  |  |
| **01** | **02** | **Uždavinys. Progimnazijos bendruomenės skatinimas dalintis gerąja patirtimi, didinant kiekvieno bendruomenės nario pasidalintąją lyderystę** | | | | | | | | | | | | | |
| **01** | **02** | **01** | Dalyvavimas respublikiniuose ir miesto gerosios patirties sklaidos renginiuose |  |  | Direktoriaus pavaduotojas ugdymui | **SB(VB)** | 0,4 | 0,8 | 0,8 | 0,8 | Pedagogų skaičius | 15 | 17 | 19 |
| **01** | **02** | **02** | Pedagogų ir švietimo pagalbos specialistų kvalifikacijos tobulinimas |  |  | Direktorius | **SB(VB)** | 2,6 | 3,2 | 3,2 | 3,2 | Pedagoginių darbuotojų  skaičius, vnt. | 41 | 41 | 41 |
| **01** | **02** | **03** | Tarptautinių projektų įgyvendinimas |  |  | Direktorius | **ES** | **-** | **-** | **-** | **-** | Projektų skaičius | 10 | 10 | 10 |
| Pedagogų skaičius | 30 | 32 | 32 |
| Mokinių skaičius | 455 | 455 | 455 |
| **01** | **02** | **Iš viso uždaviniui:** | | | | | | **3,0** | **4,0** | **4,0** | **4,0** |  |  |  |  |
| **01** | **Iš viso tikslui:** | | | | | | | **831,307** | **894,573** | **894,573** | **894,573** |  |  |  |  |
| **02** | **Tikslas. Kurti šiuolaikinę, mokymąsi skatinančią aplinką** | | | | | | | | | | | | | | |
| **02** | **01** | **Uždavinys. Turtinti edukacines aplinkas** | | | | | | | | | | | | | |
| **02** | **01** | **01** | Ugdymo aplinkos funkcionavimo užtikrinimas |  |  | Direktoriaus pavaduotojas ūkio ir bendriesiems klausimams | **SB** | 247,6 | 320,3 | 320,3 | 320,3 | Nepedagoginiai etatai, vnt. | 18,89 | 18,89 | 18,89 |
| **SB(VB)** | 0,8 | 0,8 | 0,8 | 0,8 | Įsigytos mokymo priemonės, vnt. | 102 | 108 | 108 |
| **SB(VB)** | 4,6 | 5,1 | 5,1 | 5,1 | Įsigyti vadovėliai | 300 | 500 | 500 |
| **SB(VB)** | 0 | 12,5 | 4,5 | 2,1 | Vaikų žaidimo aikštelė | 1 | 1 | 1 |
| **SB(VB)** | 10,3 | 12,8 | 12,8 | 12,8 | Kompiuterinės įrangos remontas, kasečių pildymas | 8 | 8 | 8 |
| **SB** | 2,5 | 2,6 | 2,6 | 2,6 | Pastatų ir įrenginių pastato priežiūra, remontas kv. m. | 300 | 300 | 300 |
| **SB** | 5,8 | 6,7 | 6,7 | 6,7 | Ūkinis inventorius, vnt. | 130 | 130 | 130 |
| **02** | **01** | **02** | Mokinių saviraiškos poreikių tenkinimas |  |  | Direktoriaus pavaduotojas ugdymui | **SB** | 0,2 | 0,2 | 0,2 | 0,2 | Renginių organizavimas  Renginiuose dalyvaujančių mokinių dalis proc. | 80  100 | 82  100 | 85  100 |
| **02** | **01** | **03** | Tikslinių socialinių įgūdžių ugdymui grupių formavimas |  |  | Direktorius, psichologas, socialinis pedagogas | **SB(VB)** | 4,2 | 4,2 | 4,2 | 4,2 | Neformaliojo švietimo programos vnt. | 2 | 2 | 2 |
| **02** | **01** | **Iš viso uždaviniui:** | | | | | | **276,0** | **365,2** | **357,2** | **354,8** |  | | | |
| **02** | **02** | **Uždavinys. Teikti papildomas paslaugas** | | | | | | | | | | | | | |
| **02** | **02** | **01** | Vaikų maitinimo užtikrinimas |  |  | Direktoriaus pavaduotojas ūkio ir bendriesiems klausimams | **SB(SP)** | 25,0 | 28,0 | 28,0 | 28,0 | Vaikų skaičius, vnt. | 150 | 170 | 190 |
| Darbuotojų etatai, vnt. | 2,4 | 2,4 | 2,4 |
| Vyr. virėja | **SB(SP)** | 34,8 | 36,1 | 36,1 | 36,1 | Vaikų skaičius, vnt. | 150 | 170 | 190 |
| **02** | **02** | **02** | Nemokamo mokinių maitinimo organizavimas |  |  | Direktoriaus pavaduotojas ūkio ir bendriesiems klausimams | **SB(VB)** | 33,2 | 33,2 | 33,2 | 33,2 | Vaikų skaičius, vnt. | 104 | 152 | 152 |
| **SB** | 8,1 | 8,1 | 8,1 | 8,1 | Darbuotojų skaičius, vnt. | 0,1 | 0,1 | 0,1 |
| **02** | **02** | **03** | Pailgintos dienos grupės paslaugų teikimas |  |  | Direktoriaus pavaduotoja ugdymui | **SB(SP)** | 4,3 | 12,7 | 12,7 | 12,7 | Lankančių mokinių skaičius, vnt. | 78 | 78 | 78 |
| **SB** | 4,3 | 13,4 | 13,4 | 13,4 | Darbuotojų sk. vnt. | 4 | 4 | 4 |
| **02** | **02** | **Iš viso uždaviniui:** | | | | | | **109,7** | **131,5** | **131,5** | **131,5** |  |  |  |  |
| **02** | **Iš viso tikslui:** | | | | | | | **385,7** | **496,7** | **488,7** | **486,3** |  |  |  |  |
| **01** | **Iš viso veiklos planui:** | | | | | | | **1217,007** | **1391,273** | **1383,273** | **1380,873** |  | | | |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2 lentelė**

**FINANSAVIMO ŠALTINIŲ SUVESTINĖ**

| **Finansavimo šaltiniai** | Asignavimai 2022-iesiems metams | Lėšų poreikis 2023-iesiems  metams | 2024-jų metų  lėšų projektas | 2025-ųjų metų lėšų projektas |
| --- | --- | --- | --- | --- |
| **SAVIVALDYBĖS LĖŠOS, IŠ VISO:** | **1108,1** | **1225,0** | **1225,0** | **1225,0** |
| Savivaldybės biudžeto lėšos **SB** | 319,8 | 366,1 | 366,1 | 366,1 |
| Apyvartos lėšų likutis **SB(L)** | 4,1 | 4,1 | 4,1 | 4,1 |
| Savivaldybės biudžeto apyvartos lėšos ES finansinės paramos programų laikinam lėšų stygiui dengti **SB(ESA)** |  |  |  |  |
| Savivaldybės aplinkos apsaugos rėmimo specialiosios programos lėšos **SB(AA)** |  |  |  |  |
| Savivaldybės aplinkos apsaugos rėmimo specialiosios programos lėšų likutis **SB(AAL)** |  |  |  |  |
| Specialiosios programos lėšos (pajamos už atsitiktines paslaugas) **SB(SP)** | 58,5 | 76,7 | 76,7 | 76,7 |
| Valstybės biudžeto specialiosios tikslinės dotacijos lėšos **SB(VB)** | 725,7 | 778,1 | 778,1 | 778,1 |
| Vietinės rinkliavos lėšos **SB(VR)** |  |  |  |  |
| Gautinos lėšos iš kitų savivaldybių atsiskaitymui už atvykusius mokinius **SB(MK)** |  |  |  |  |
| Paskolos lėšos **SB(P)** |  |  |  |  |
| Savivaldybės privatizavimo fondo lėšos **PF** |  |  |  |  |
| **KITI ŠALTINIAI, IŠ VISO:** | **10,927** | **10,927** | **8,227** | **8,227** |
| Europos Sąjungos paramos lėšos **ES** | 8,227 | 8,227 | 8,227 | 8,227 |
| Kelių priežiūros ir plėtros programos lėšos **KPP** |  |  |  |  |
| Klaipėdos valstybinio jūrų uosto direkcijos lėšos **KVJUD** |  |  |  |  |
| Valstybės biudžeto lėšos **LRVB** |  |  |  |  |
| Privalomojo sveikatos draudimo fondo lėšos **PSDF** |  |  |  |  |
| Kiti finansavimo šaltiniai **Kt.** | 2,7 | 2,7 | 0 | 0 |
| **IŠ VISO:** | **1119,027** | **1235,927** | **1233,227** | **1233,227** |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_